Document ID: /roh_data/filtered/fineweb-2-filterrobots_roh.jsonl.gz/28175

Ils davos onns èn mintgamai var 170 uffants naschids en l’ospital da Glion. Quella cifra è quasi stabila. Ella è dentant era dependenta da las plazzas da lavur en Surselva, pia da l’economia.
Sin quellas 170 naschientschas l’onn passà èn pli che 30 uffants da geniturs da l'exteriur. Quai è la situaziun che l’economia influenzescha il pli fitg. Igl è ina cifra pitschna manegia Urs Kellenberger, il directur da l'ospital regiunal Surselva, ma ella ha mussà ina clera tendenza a l’augment ils davos onns, quai che savess spert midar.
Insatge ch'è gia dapi onns stabil en Surselva èn ils mortoris. I moran circa 260 persunas ad onn. Pia 100 dapli che naschientschas. Quai munta, che la populaziun vegn pli e pli veglia. La demografia mussa, che la populaziun en Surselva sa reducescha.